AMAETHYDDIAETH, CYMRU Enwi, cymhwyso a chychwyn 1 1 Enw'r Rheoliadau hyn yw Rheoliadau Semen Buchol (Cymru) (Diwygio) 2013. 2 Mae'r Rheoliadau hyn yn gymwys o ran Cymru, ac yn dod i rym ar 18 Mawrth 2013. Diwygiadau i Reoliadau Semen Buchol (Cymru) 2008 2 Diwygir Rheoliadau Semen Buchol (Cymru) 2008 yn unol â'r Rheoliadau canlynol. Dehongli 3 Ym mharagraff (1) o reoliad 2, ar ôl y diffiniad o “mangre sydd heb ei thrwyddedu” mewnosoder— ystyr “mangre brosesu sydd heb ei thrwyddedu” (“ unlicensed processing premises ”) yw mangre sydd heb ei thrwyddedu— ar gyfer prosesu semen— a gasglwyd mewn mangre sydd heb ei thrwyddedu neu ganolfan gasglu ddomestig, a nas bwriedir ar gyfer y fasnach ryng-Gymunedol, a a oruchwylir gan filfeddyg canolfan o ganolfan gasglu CE; . Cymeradwyo anifeiliaid buchol i'w defnyddio mewn mangre sydd heb ei thrwyddedu 4 1 Ym mharagraff (1) o reoliad 10, hepgorer “, neu ei ddefnyddio fel anifail ymlid,”. 2 Ym mharagraff (4) o reoliad 10, hepgorer “neu'r anifail ymlid a ddefnyddiwyd i gasglu'r semen hwnnw”. Dyletswyddau penodol milfeddygon canolfannau a gweithredwyr mangreoedd sydd heb eu trwyddedu 5 Yn rheoliad 16, ar ôl paragraff (1) mewnosoder— 1A Rhaid i ddyletswyddau milfeddyg canolfan mewn canolfan gasglu CE, a bennir ym mharagraff (1B), gael eu cyflawni hefyd, gan y milfeddyg hwnnw, pan fo'n goruchwylio mangre brosesu sydd heb ei thrwyddedu. 1B Y dyletswyddau yw'r rhai a bennir yn y darpariaethau canlynol o Ran 3 o Atodlen 3— a is-baragraffau (ch), (d) ac (dd) o baragraff 1; a b is-baragraff (b) o baragraff (2). . Defnyddio anifeiliaid ymlid 6 Yn lle rheoliad 21 rhodder— Defnyddio anifeiliaid ymlid 21 1 Ni chaiff neb ddefnyddio anifail ymlid i gynorthwyo gyda chasglu semen oni fydd yr anifail hwnnw wedi ei gymeradwyo at y diben hwnnw gan Weinidogion Cymru. 2 Ond ni fydd cymeradwyaeth o'r fath yn ofynnol ar gyfer anifail ymlid a ddefnyddir i gynorthwyo gyda chasglu semen mewn mangre sydd heb ei thrwyddedu. . Prosesu semen 7 Yn rheoliad 24, yn lle paragraffau (a) a (b) rhodder— a mewn canolfan gasglu CE; b mewn canolfan gasglu ddomestig; neu c mewn mangre brosesu sydd heb ei thrwyddedu. . Cyflenwi semen rhewedig 8 Yn rheoliad 28, ym mharagraff (2), yn lle “yw wedi ei storio” rhodder “oedd y semen rhewedig wedi ei storio yn flaenorol”. Y mesurau sy'n gymwys i ganolfannau casglu CE 9 Yn Atodlen 3, ym mharagraff 2 o Ran 1, yn lle “dogn” rhodder “casgliad”. Y mesurau sy'n gymwys i ganolfan gasglu ddomestig 10 Yn Atodlen 5, ym mharagraff 2 o Ran 1, yn lle “dogn” rhodder “casgliad”. Dyletswyddau gweithredwyr mangreoedd sydd heb eu trwyddedu 11 Yn Atodlen 7— a ym mharagraff 1(c), yn lle “neu ganolfan gasglu ddomestig i'w brosesu” rhodder “, i ganolfan gasglu ddomestig neu i fangre brosesu sydd heb ei thrwyddedu i'w brosesu”; b yn lle paragraff 1(c)(ii) rhodder— ii pan symudir y semen i ganolfan gasglu CE, bod y profion a bennir ym mharagraff 1(1) o Ran 2 o Atodlen 3 wedi eu cynnal ar yr anifail buchol a bod y canlyniadau'n negyddol; iia pan symudir y semen i ganolfan gasglu ddomestig neu i fangre brosesu sydd heb ei thrwyddedu, bod y profion a bennir ym mharagraff 2 o Ran 2 o Atodlen 8 wedi eu cynnal ar yr anifail buchol a bod y canlyniadau'n negyddol; ; ac c ym mharagraff 2(2), yn lle “i filfeddyg canolfan y ganolfan gasglu y mae semen yr anifail buchol yn cael ei symud” rhodder “i'r milfeddyg canolfan sy'n goruchwylio'r ganolfan neu'r fangre y symudir semen yr anifail buchol”. John Griffiths Gweinidog yr Amgylchedd a Datblygu Cynaliadwy, un o Weinidogion Cymru 21 Chwefror 2013